Lena Hauptmann – spěwanje
Micha Winkler – pozawna/tuba
Chris Hauptmann – gitara
srjedu, 8. junija 2022, 19:30 hodź.
Jako prěnje zahraje Trio Voyage, kiž so z publikumom na hudźbno-lyrisku jězbu wot Łužicy do Rio a zaso wróćo poda Wosebity trio we wosebitej wobsadce hudźi wosebitu hudźbu wosebje derje.W trójce zahudźa Lena Hauptmann (spěw), Micha Winkler (pozawna, tuba) a Chris Hauptmann (gitara). Najlubše spěwy z popa, latinoweho jazza a chansona z hnujacym hłosom, z groovowymi gitarowymi zwukami a čućiwej poezawniju. Mjez druhim zaklinča titule wot Sting, Vinícius de Moraes, Baden Powell, Charles Trenét, Lift, Manfred Krug, Karussell, Lena Hauptmann & Micha Winkler w originelnych aranžementach. Što chceš wjac? Prosće woči zańdźelić a z wokřewjenjom słuchać PS: Trio je wjac hač duo a přińdźe zrědka sam.
Hanka Tiedemann – prěčna pišćałak
Bettina Witke – wiolina
Helfried Knopsmeier – wioloncelo
Lisa Čornakowa– rěčnica
štwórtk, 9. junija 2022, 19:30 hodź. w serbskej rěči
pjatk, 10. junija 2022, 19:30 hodź. w němskej rěči
W swojim 2. dźělu programa "Moja Archa Horni Hajnk" pytaja hudźbnicy trójki „Trio con moto“ dialog z knihu Jurja Brězana. Dialog je sensibelny, zabawjacy ale tež brizantny, z widom na łamliwosć našeho
swěta, z kotrymž bjezstarostnje wobchadźamy. Hudźbnicy Hanka Tiedemann (flejta), Bettina Witke (wiolina) a Helfried Knopsmeier (violoncello) zahraja twórby ze zańdźenosće a přitomnosće, kotrež so hrajkajo do powědančkow J. Brězana, čitane wot Lisy Čornakowej, zapletu.
„Zwěrina a rostliny bratřa nam a sotry su, dźěl smy stwórby samsneje.”
Jurij Brězan
Syman Hejduška – klawěr a spěwanje
Helena Hejduškec – spěwanje
Tomas Kreibich-Nawka – Hammond-pišćele
Józef Hantuš – celo
sobotu, 11. junija 2022, 19:30 hodź.
Syman Hejduška předstaji na koncerće wšelake twórby z minimalistiskimi a trochu melancholiskimi (měrnymi, přemyslowacymi) zwukami. Nimo někotrych swójskich kompozicijow na klawěrje móžeće tež serbske a jendźelske covery raz w hinašej werziji dožiwić. Jako hosćej je sej mjez druhim spěwarku Helenu Hejduškec a Tomasa Kreibich-Nawku na hammond-pišćelach přeprosył.
Andreas Hentzschel – dudy
Bernd Neffe – fujawa (ně.: Alphorn)
Ludovit Matiaško, Jaroslav Pukač – fujara
N.N. – serbske husle
Valentin Dimov – akustiska gitara
Kristina Nerád – moderacija
srjedu, 15. junija 2022, 19:30 hodź.
Dudy, fujawa, fujara, serbske husle a akustiska gitara w jednym koncerće - njeklinči to njewšědnje? Dajće so prosće překwapić! Dudy a serbske husle so we Łužicy husćišo při programach jewitej. Ze skutkownej fujawu (ně.: Alphorn), kiž je samo narodny symbol w Šwicy, a ze słowakskej fujaru, pastyrskej pišćałku z Wysokich Tatrow skića so překwapjaca hra zynkow z tradicionalnymi instrumentami. A zhromadnje z akustiskej gitaru postaraja so dudy wo cyle nowe zynki.Napjaty hudźbny pospyt pod nawodom dudaka Andreasa Henčla.Pod rjanej kulisy Budyskeho stareho města wjerći so wšitko dokoławokoło dudow we wšěch wariacijach.
Anina Batz – spěwanje
Jan Bresan –piano
Philipp Adam – gitara
štwórtk, 16. junija 2022, 19:30 hodź.
Drježdźanski Jazz-Duo Focus, wobstejacy z Aniny Baatz (voc.) a Jana Brězana (pn.) móžemy zaso live dožiwić! Hižo dlěje hač štyri lěta muzicěrujetaj młodaj wuměłcaj hromadźe a staj w tutym času mnoho aranžementow a swójske spěwy napisałoj. Jako wosebity hósć budźe Philipp Adam ze swojej gitaru pódla. Publikum móže so tuž na zajimawy program z uniwersuma jazza, popa, funka a soula wjeselić!
pjatk, 17. junija 2022, 19:30 hodź.
Wječork, cyle w znamjenju Ukrainy. Za prěni dźěl koncerta su so přizjewili młodźi ukrainscy wuměłcy Oleksandra Drač (gitara), kotruž smy před tydźenjemi po wubuchnjenju wójny w beneficnym koncerće w Budyskej Krónje hižo raz dožiwili, kaž tež spěwarka Vlada Ievreimova a dwójka Olena (spěw) a Mychailo Petrenko (klawěr) přizjewili, kotřiž chcedźa ze swojimi instrumentami wo bohatej kulturje jich domizny swědčić.
W druhim dźělu wječorka wustupi Duo Kratschkowski, w Ukrainje rodźenaj wuměłcaj-mandźelskaj, kotrajž bydlitaj wot 2006 w Drježdźanach a kotrajž wěnujetaj so wobšěrnje akordeonowej hudźbje. Z njeskónčnej fantaziju a sobustorhacej radosću hudźenja, hdys a hdys z miknjenčkom a samoironiju zkuzłataj hudźbnikaj z perfektnosći bliskej wirtuozitu to nimale njemóžne na swojimaj instrumentomaj přez wšě žanry a hudźbne stile.
Lil Handrij – Rap
FloJ – Beats
SMAN – Rap
sobotu, 18. junija 2022, 19:30 hodź.
#spokenword serbsce. Je to scyła móžne? So wě! Serbski ludowy ansambl a Ludowe nakładnistwo Domowina chcetej tutu formu zaběry z rěču a literaturu zajimcam zbližić a ju w serbskej kulturje zadomić. Składnostnje wuńdźenja noweje zběrki tekstow młodych pisacych „Paternoster 9“ přeprošujetej tuž na prěni serbski spoken-word-event pod hesłom „lit|a|pop“. Nimo wustupow młodych serbskich poetow hraje – kaž mjeno zarjadowanja hižo přeradźi – tež popularna hudźba wažnu rólu na tutym wječoru: Serbska hip-hopowa trójka NOWA DOBA předstaji swoju prěnju wjetšu twórbu, EP "Budyski Bounce". Moderaciju přewozmje Pětr Šołta..
Paul Nagel - husle
srjedu, 22. junija 2022, 19:30 hodź.
Paul wopisuje so tak:
„Cyle prjedy, jako w Berlinje hišće tuta dźiwna betonowa murja steješe, narodźi so w Budyšinje dźěćo, kotrež smědźeše hižo zahe hudźbnopedagogiske wudobyća Němskeje demokratiskeje republiki wužiwać a kiž chcyše, měješe, dyrbješe husle hrać. Z tutymi hrajach w 90tych lětach w kapałach ze žortnymi mjenami kaž Köterkacke. Po tym, zo so tute rozpušćichu, započach z luteje wostudy sam hudźić a jězdźich wot 2003 zwjetša po němskorěčnym rumje, hudźach pak tež hižo raz w Tel Avivje, Ramallah abo New Yorku. Spočatnje bě to punk bjez bijadła, gitary a basa unplugged z huslemi a spěwanjom. Pozdźišo přidružichu so folkowe a reggeajowe čisła a dwoje Dua – Berlinska dróha a Atze Wellblech kaž tež Lesebühne Kopfstand. Nimo toho hudźu hdys a hdys na huslach k elektroniskej hudźbje. Wokomiknje zaběram so ze złamanymi pruhami časa a ze serbsko-waliziskim přećelstwom.“
Marzena Wysocka – wiolina
Matthias Reichel – wiolina
Agatha Juryś – brača
Helfried Knopsmeier – wioloncelo
Kristina Nerád – moderacija
štwórtk, 23. junija 2022, 19:30 hodź.
Štyrjo huslerjo Serbskeho ludoweho ansambla, Marzena Wysocka, Matthias Reichel, Agata Juryś a Helfried Knopsmeier, hudźa zabawne, skerje njeznate twórby kwartetoweje literatury, mj. dr. wot Leopolda Schefera, přećela hrabje a zahrodneho architekta Hermanna von Pücklerja-Mužakowskeho, wot Korle Awgusta Kocora, załožerja serbskeje wuměłskeje hudźby, wot Stanisława Moniuszki, nimo Chopina najwuznamnišeho pólskeho komponisty kaž tež twórbu wot Helmuta Fryčy, dołholětneho dirigenta, chóroweho nawody a hudźbneho dramaturga Serbskeho ludoweho ansambla, kotryž bu za swoje wurjadne wukony wo serbsku hudźbnu kulturu z Mytom Ćišinskeho wuznamjenjeny. Nimo toho směće wćipny być na wšelke překwapjenki, kiž je ansambl wosebiće za tutón wječork spřihotował.
Micha Winkler – pozawna
Matthias Macht – drums
Tomas Kreibich-Nawka – keys
pjatk, 24. junija 2022, 19:30 hodź.
Nowe wašnje družiny tria – wobstejaceho z třoch ptačkow Drježdźanskeje hudźbneje sceny. Micha Winkler, Matthias Macht a Tomas Kreibich-Nawka su w poslednich lětach poměrnje wuspěšnje docpěli, so po móžnosći wuměłsce wobkružić. 2012 dóńdźe k hudźbnemu „supergawej“. Wot tuteho transcedentneho podawka sem celebrěruje trio w zasadźe prawidłownje wysokoenergetisku syntezu z funka, hip hopa, noweje a volxoweje abo ludoweje hudźby, rock´n rolla a samo jazza.
Milan Greulich – gitara a spěwanje
Bastl Lebelt – bas
Alex Schmidt – gitara
Florian Richter – drums
sobotu, 25. junija 2022, 19:30 hodź.
Budyšan Milan Grojlich hižo nimale 30 lět hudźbne slědy w Hornjej Łužicy zawostaja: We wrótnych 90tych lětach bě gitarist skupiny The Remedies, kotraž je mjez druhim pozdźiše Silbermond wobwliwowała. Wot 2011 je z Drježdźanskej indiefolkowej skupinu bergen po cyłej Němskej po puću. Loni je pod aliasom rokotak wušoł jeho prěni solowy album "Riech an Blumen (Und merk dir ihre Namen)". Na kulturnej zahrodźe prezentuje rokotak spěwy z toho prěni króć live w skupinskej wobsadce. Nimo toho zaklinča nowe štučki z runje nastawaceho druheho albuma.
gle_Latn kon_Latn deu_Latn bos_Latn szl_Latn bos_Latn fao_Latn lim_Latn hrv_Latn pol_Latn slk_Latn szl_Latn ces_Latn bos_Latn fur_Latn hat_Latn ace_Latn zho_Hans slv_Latn ces_Latn szl_Latn ltz_Latn jav_Latn mri_Latn mos_Latn swe_Latn kmr_Latn bos_Latn szl_Latn eus_Latn hat_Latn szl_Latn pol_Latn ces_Latn slv_Latn szl_Latn szl_Latn wol_Latn eng_Latn kac_Latn ces_Latn szl_Latn nno_Latn bos_Latn sag_Latn szl_Latn szl_Latn ltz_Latn bos_Latn lim_Latn kmr_Latn pol_Latn szl_Latn cym_Latn deu_Latn crh_Latn slv_Latn pol_Latn lmo_Latn oci_Latn ltz_Latn deu_Latn ces_Latn szl_Latn